EASIT: Formació en Accés Fàcil per a la Inclusió Social
Unitat 1. Accessibilitat als mitjans.
Element 5. Serveis d'accessibilitat als mitjans.
Mostra de subtitulació.
Vídeo reproduït amb el permís d'Álex Colls
d'Anera Films.
Aquest vídeo inclou dos fragments
de "A tropa de trapo no país onde sempre brilla o sol" (2010),
una pel·lícula d'animació dirigida per Álex Colls
i produïda per Anera Films.
Està dirigida a nens petits, entre 3 i 6 anys.
L'àudio és en gallec amb subtítols en anglès.
És una mostra de subtítols en bloc pregravats,
interlingüístics i monolingües.
A la subtitulació pregravada,
els subtítols apareixen sincronitzats amb les imatges.
Quan els espectadors són nens petits
s'han de preparar subtítols en llenguatge fàcil de comprendre (LFC),
però alhora hem d'utilitzar eines didàctiques
perquè puguin entendre i aprendre
referències culturals, metàfores, jocs de paraules, etcètera.
Aquí podem veure alguns exemples.
El fragment 1 mostra diverses ovelles que parlen en gallec,
però són animals elegants i presumits
i els agrada utilitzar paraules i expressions en anglès
per sentir-se moderns i amb estil.
Tot i això, quan creem subtítols per a nens,
sobretot si tenen alguna discapacitat cognitiva,
hem d'utilitzar només una llengua, en aquest cas l'anglès,
i un llenguatge senzill, evitant frases fetes
i expressions difícils.
No obstant això, és recomanable mantenir l'efecte (ovella elegant)
afegint algunes paraules antiquades i expressions formals.
Teniu en compte també la necessitat de sintetitzar,
que és un principi d'orientació a la subtitulació.
Per exemple, subtitulant aquest fragment
no hem utilitzat el nom propi.
L'àudio diu "Et puc demanar cita amb el meu terapeuta rus, Sasha",
però el subtítol diu "Et puc demanar cita amb el meu terapeuta rus".
També els connectors discursius.
L'àudio diu "Per cert, tot just m'acabo de fer un augment de pits",
però el subtítol diu "Tot just m'acabo de fer un augment de pits".
El fragment 2 mostra l'ús d'eines didàctiques
perquè els nens, sobretot el que tenen discapacitat cognitiva,
puguin entendre una referència cultural, una al·lusió a un personatge literari.
Un dels personatges, Arthur, és un gos britànic.
La seva nacionalitat es pot deduir pel teixit tweed del que està fet,
pel seu accent i també perquè en aquest fragment utilitza
la frase més famosa de Sherlock Holmes: "Elemental, estimada Olga".
Per ajudar als nens a entendre la referència,
podem utilitzar un subtítol com una nota a dalt
que digui (Parla com Sherlock Holmes),
amb un subtítol sota on posi "Elemental".
Això no assegura que tots els nens ho entenguin,
depèn de la seva edat, maduresa, estímuls rebuts,
el seu entorn familiar i cultural, etcètera.
Especialment si tenen una discapacitat cognitiva.
Tot i això, el subtítol clarificador ajuda a molts, com als més grans,
i també pot ser útil en un visionat col·lectiu.
Els pares o professors poden utilitzar el subtítol
per donar una explicació.
Mumu: (CRIDA DE DOLOR)
(Pet)
Mumu: Ugh.
(Pet)
Mumu: Quin fàstic! He de marxar ja.
Ovella 1: Hola.
(Pet)
Ovella 1: Doncs jo no sento cap olor.
Ovella 1: Em quedaré aquí una estona.
(Pet)
Mumu: (CRIDA DE DOLOR)
(Assecadors de cabells)
(Música relaxant)
Caram, quina calor. I, a sobre, aquests viatges em ressequen la pell.
Ovella 3: No fas bona cara. Diria que tens estrès acumulat.
El secret d'una llana llisa i suau és la calma.
Però no serveix de res si tens els pits caiguts.
Tot just m'acabo de fer un augment de pits.
M'ho havia semblat.
Hauries d'escapar-te un cap de setmana a Hydrowool Paradise.
Et puc demanar cita amb el meu terapeuta rus.
Sona bé.
És una passada. Totes ho hauríeu de provar.
Gràcies, estimada. Et faré cas.
Has vist el meu pentinat nou? És obra de Luis de Laneras.
Si anem a peu trigarem uns dies.
(Parla com Sherlock Holmes): Elemental.
La Mumu potser necessita ajuda.
Quan arribem potser ja s'haurà deprimit.
Què és deprimit?
És el mateix que trist, però tota l'estona.
Crèdits.
Títol: "A tropa de trapo no país onde sempre brilla o sol".
Produït per Álex Colls d'Anera Films.
Any de producció: 2010.
El projecte EASIT ha rebut fons
de la Comissió Europea,
dins del programa Erasmus+ d'Associacions Estratègiques
de l'Educació superior,
conveni de subvenció 2018-1-ES01-KA203-05275.
El suport de la Comissió Europea en la producció d'aquest material
no implica que n'aprovi els continguts,
els quals només reflecteixen la visió dels autors.
La Comissió no es fa responsable
de qualsevol ús que es faci de la informació que conté.
Aquest material té una llicència Creative Commons,
llicència internacional de Reconeixement-CompartirIgual 4.0.
Socis del projecte EASIT:
Universitat Autònoma de Barcelona,
Università degli Studi di Trieste,
Universidade de Vigo,
Stiftung Universität Hildesheim,
SDI München,
Dyslexiförbundet,
Radiotelevisija Slovenija,
Zavod Risa.
EASIT: Formació en Accés Fàcil per a la Inclusió Social